ddrg/super_eurlex huggingface dataset:
2002/543/EY: Komission päätös, tehty 4 päivänä heinäkuuta 2002, päätöksen 2001/783/EY muuttamisesta Italiassa sijaitsevien bluetongue-tautiin liittyvien suoja- ja valvontavyöhykkeiden osalta (ETA:n kannalta merkityksellinen teksti) (tiedoksiannettu numerolla K(2002) 2494)



Virallinen lehti nro L 176 , 05/07/2002 s. 0045 - 0045



Komission päätös, tehty 4 päivänä heinäkuuta 2002, päätöksen 2001/783/EY muuttamisesta Italiassa sijaitsevien bluetongue-tautiin liittyvien suoja- ja valvontavyöhykkeiden osalta (tiedoksiannettu numerolla K(2002) 2494) (ETA:n kannalta merkityksellinen teksti) (2002/543/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon bluetongue-taudin valvontaa ja hävittämistä koskevista erityissäännöksistä 20 päivänä marraskuuta 2000 annetun neuvoston direktiivin 2000/75/EY(1) ja erityisesti sen 8 artiklan 3 kohdan, sekä katsoo seuraavaa: (1) Neljässä jäsenvaltiossa vuonna 2001 todetun bluetongue-tautitilanteen kehittymisen vuoksi tehtiin 9 päivänä marraskuuta 2001 komission päätös 2001/783/EY(2), sellaisena kuin se on viimeksi muutettuna päätöksellä 2002/189/EY(3), bluetongue-tautiin liittyvistä suoja- ja valvontavyöhykkeistä sekä eläinten siirtoihin näillä vyöhykkeillä ja näiltä vyöhykkeiltä sovellettavista säännöistä. (2) Italia pyysi direktiivin 2000/75/EY 8 artiklan 3 kohdan mukaisesti, että Napolin provinssi poistettaisiin kyseisistä suoja- ja valvontavyöhykkeistä. (3) Italian viranomaisten tekemän epidemiologisen tutkimuksen tuloksista kävi ilmi, että Napolin provinssissa ei ole esiintynyt bluetongue-virusta yli 100 päivään ja tämän vuoksi kyseisen provinssin voidaan katsoa olevan taudista vapaa. (4) Napolin provinssi olisi tämän vuoksi poistettava päätöksellä 2001/783/EY perustettuihin suoja- ja valvontavyöhykkeisiin kuuluvia hallintoyksiköitä koskevasta luettelosta. (5) Päätös 2001/783/EY olisi sen vuoksi muutettava vastaavasti. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Poistetaan Napolin provinssi päätöksen 2001/783/EY liitteestä I A. 2 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi ja niiden on viipymättä julkaistava toteutetut toimenpiteet sopivalla tavalla. Niiden on ilmoitettava tästä komissiolle viipymättä. 3 artikla Tämä päätös on osoitettu kaikille jäsenvaltioille. Tehty Brysselissä 4 päivänä heinäkuuta 2002. Komission puolesta David Byrne Komission jäsen (1) EYVL L 327, 22.12.2000, s. 74. (2) EYVL L 293, 10.11.2001, s. 42. (3) EYVL L 63, 6.3.2002, s. 26.
2002/544/EY: Komission päätös, tehty 4 päivänä heinäkuuta 2002, Belgiassa neuvoston direktiivin 64/432/ETY mukaisesti käyttöönotetun nautatilojen valvontaverkostojärjestelmän tunnustamisesta (ETA:n kannalta merkityksellinen teksti) (tiedoksiannettu numerolla K(2002) 2495)



Virallinen lehti nro L 176 , 05/07/2002 s. 0046 - 0046



Komission päätös, tehty 4 päivänä heinäkuuta 2002, Belgiassa neuvoston direktiivin 64/432/ETY mukaisesti käyttöönotetun nautatilojen valvontaverkostojärjestelmän tunnustamisesta (tiedoksiannettu numerolla K(2002) 2495) (ETA:n kannalta merkityksellinen teksti) (2002/544/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(1), sellaisena kuin se on viimeksi muutettuna komission asetuksella (EY) N:o 535/2002(2), ja erityisesti sen 14 artiklan 5 kohdan, sekä katsoo seuraavaa: (1) Belgian toimivaltaiset viranomaiset esittivät 18 päivänä lokakuuta 2000 pyynnön kyseisessä jäsenvaltiossa käyttöönotetun nautatilojen valvontaverkostojärjestelmän tunnustamisesta. Pyynnön mukana oli tarkoituksenmukaiset asiakirjat, ja sitä päivitettiin myöhemmin. (2) Komission Belgiassa tekemän eläinlääkinnällisen tarkastuskäynnin ja kyseisessä maassa vallitsevan eläinten terveystilanteen perusteella komission asiantuntijat katsovat, että Belgiassa käyttöönotettu nautatilojen valvontaverkostojärjestelmä on täysin toiminnassa, ja näin ollen ehdotetaan järjestelmän muodollista hyväksymistä. (3) Jotta jäsenvaltiot voivat mukauttaa nautaeläinten kauppaan soveltamansa säännöt, on tarkoituksenmukaista täsmentää päivämäärä, jona tunnustus tulee voimaan. (4) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Direktiivin 64/432/ETY 14 artiklassa säädetyn, Belgiassa käyttöönotetun nautatilojen valvontaverkostojärjestelmän tunnustetaan olevan täydellisesti toiminnassa 1 päivästä heinäkuuta 2002 alkaen. 2 artikla Tämä päätös on osoitettu kaikille jäsenvaltioille. Tehty Brysselissä 4 päivänä heinäkuuta 2002. Komission puolesta David Byrne Komission jäsen (1) EYVL 121, 29.7.1964, s. 1977/64. (2) EYVL L 80, 23.3.2002, s. 22.
Neuvoston päätös, tehty 3 päivänä kesäkuuta 2002, Euroopan työturvallisuus- ja työterveysviraston hallintoneuvoston varsinaisten jäsenten ja varajäsenten nimeämisestä



Virallinen lehti nro C 161 , 05/07/2002 s. 0005 - 0007



Neuvoston päätös, tehty 3 päivänä kesäkuuta 2002, Euroopan työturvallisuus- ja työterveysviraston hallintoneuvoston varsinaisten jäsenten ja varajäsenten nimeämisestä (2002/C 161/02) EUROOPAN UNIONIN NEUVOSTO, joka ottaa huomioon Euroopan työturvallisuus- ja työterveysviraston perustamisesta 18 päivänä heinäkuuta 1994 annetun neuvoston asetuksen (EY) N:o 2062/94(1) ja erityisesti sen 8 artiklan, ottaa huomioon jäsenvaltioiden hallitusten neuvostolle esittämät ehdokasluettelot, ottaa huomioon työturvallisuuden, työhygienian ja työterveyden neuvoa-antavan komitean puheenjohtajan komitean työnantaja- ja työntekijäjärjestöjä edustavien jäsenten ryhmien ehdotuksesta neuvostolle esittämät ehdokasluettelot, sekä katsoo seuraavaa: (1) Neuvosto nimesi 22 päivänä maaliskuuta 1999 tekemällään päätöksellä(2) Euroopan työturvallisuus- ja työterveysviraston hallintoneuvoston varsinaiset jäsenet ja varajäsenet toimikaudeksi, joka alkoi 22 päivänä maaliskuuta 1999 ja päättyi 21 päivänä maaliskuuta 2002. (2) On nimettävä kolmivuotiskaudeksi kyseisen hallintoneuvoston varsinaiset jäsenet ja varajäsenet, ON PÄÄTTÄNYT SEURAAVAA: 1 artikla Nimetään Euroopan työturvallisuus- ja työterveysviraston hallintoneuvoston varsinaisiksi jäseniksi ja varajäseniksi 3 päivänä kesäkuuta 2002 alkavaksi ja 2 päivänä kesäkuuta 2005 päättyväksi toimikaudeksi: I. HALLITUSTEN EDUSTAJAT >TAULUKON PAIKKA> II. TYÖNTEKIJÄJÄRJESTÖJEN EDUSTAJAT >TAULUKON PAIKKA> III. TYÖNANTAJAJÄRJESTÖJEN EDUSTAJAT >TAULUKON PAIKKA> 2 artikla Neuvosto nimeää myöhemmin Espanjan vielä nimeämättömän edustajan. 3 artikla Tämä päätös julkaistaan tiedoksi Euroopan yhteisöjen virallisessa lehdessä. Tehty Luxemburgissa 3 päivänä kesäkuuta 2002. Neuvoston puolesta Puheenjohtaja J. C. Aparicio Pérez (1) EYVL L 216, 20.8.1994, s. 1, asetus muutettuna 29.6.1995 annetulla asetuksella (EY) N:o 1643/95 (EYVL L 156, 7.7.1995, s. 1). (2) EYVL C 97, 9.4.1999, s. 1.
2002/533/EY: Neuvoston päätös, tehty 13 päivänä kesäkuuta 2002, alueiden komitean varajäsenen nimeämisestä



Virallinen lehti nro L 173 , 03/07/2002 s. 0013 - 0013



Neuvoston päätös, tehty 13 päivänä kesäkuuta 2002, alueiden komitean varajäsenen nimeämisestä (2002/533/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 22 päivänä tammikuuta 2002 tehdyn neuvoston päätöksen(1), sekä katsoo, että alueiden komiteassa on vapautunut varajäsenen paikka John WINTHERin erottua, mikä on annettu neuvostolle tiedoksi 25 päivänä huhtikuuta 2002, ja ottaa huomioon Tanskan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Mads LEBECH alueiden komitean varajäseneksi John WINTHERin tilalle tämän jäljellä olevaksi toimikaudeksi eli 25 päivään tammikuuta 2006 saakka. Tehty Luxemburgissa 13 päivänä kesäkuuta 2002. Neuvoston puolesta Puheenjohtaja M. Rajoy Brey (1) EYVL L 24, 26.1.2002, s. 38.
2002/588/EY: Komission päätös, tehty 11 päivänä heinäkuuta 2002, nautakarjojen virallisesti luomistaudista vapaan aseman vahvistamista tiettyjen jäsenvaltioiden tai jäsenvaltioiden alueiden osalta koskevan päätöksen 1999/466/EY muuttamisesta (ETA:n kannalta merkityksellinen teksti) (tiedoksiannettu numerolla K(2002) 2576)



Virallinen lehti nro L 187 , 16/07/2002 s. 0052 - 0053



Komission päätös, tehty 11 päivänä heinäkuuta 2002, nautakarjojen virallisesti luomistaudista vapaan aseman vahvistamista tiettyjen jäsenvaltioiden tai jäsenvaltioiden alueiden osalta koskevan päätöksen 1999/466/EY muuttamisesta (tiedoksiannettu numerolla K(2002) 2576) (ETA:n kannalta merkityksellinen teksti) (2002/588/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(1), sellaisena kuin se on viimeksi muutettuna komission asetuksella (EY) N:o 535/2002(2), ja erityisesti sen liitteessä A olevan II jakson 7 kohdan, sekä katsoo seuraavaa: (1) Portugali on toimittanut komissiolle todisteet siitä, että kaikki direktiivin 64/432/ETY liitteessä A olevan II jakson 7 kohdassa säädetyt edellytykset täyttyvät ja erityisesti siitä, että kunkin vuoden 31 päivänä joulukuuta tehtyjen laskujen mukaan yli 99,8 prosenttia Picon, Graciosan, Floresin ja Corvon saarten (Azorien autonominen alue, Portugali) nautakarjasta on ollut vähintään viiden viimeksi kuluneen vuoden ajan virallisesti vapaa nautojen luomistaudista, ja jokainen nautaeläin on tunnistettu yhteisen lainsäädännön mukaisesti. (2) Direktiivin 64/432/ETY mukaisesti kyseiset saaret olisi näin ollen virallisesti julistettava vapaiksi nautojen luomistaudista. (3) Komission päätös 1999/466/EY(3), sellaisena kuin se on viimeksi muutettuna päätöksellä 2000/694/EY(4), olisi muutettava vastaavasti. (4) Tässä päätöksessä säädetyt toimenpiteet ovat pysyvän elintarvikeketjua ja eläinten terveyttä käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 1999/466/EY liite II tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 11 päivänä heinäkuuta 2002. Komission puolesta David Byrne Komission jäsen (1) EYVL 121, 29.7.1964, s. 1977/64. (2) EYVL L 80, 23.3.2002, s. 22. (3) EYVL L 181, 16.7.1999, s. 34. (4) EYVL L 286, 11.11.2000, s. 41. LIITE "LIITE II JÄSENVALTIOIDEN ALUEET, JOTKA ON JULISTETTU VIRALLISESTI VAPAIKSI NAUTOJEN LUOMISTAUDISTA Iso-Britannia (Yhdistynyt kuningaskunta) Bolzanon maakunta (Italia) Picon, Graciosan, Floresin ja Corvon saaret (Azorien autonominen alue, Portugali)."
2002/580/EY: Neuvoston päätös, tehty 18 päivänä kesäkuuta 2002, päätöksen 97/788/EY muuttamisesta sen voimassaoloajan osalta



Virallinen lehti nro L 184 , 13/07/2002 s. 0026 - 0026



Neuvoston päätös, tehty 18 päivänä kesäkuuta 2002, päätöksen 97/788/EY muuttamisesta sen voimassaoloajan osalta (2002/580/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon viljelykasvilajien yleisestä lajikeluettelosta 29 päivänä syyskuuta 1970 annetun neuvoston direktiivin 70/457/ETY(1) ja erityisesti sen 21 artiklan 1 kohdan b alakohdan, ottaa huomioon vihannesten siementen pitämisestä kaupan 29 päivänä syyskuuta 1970 annetun neuvoston direktiivin 70/458/ETY(2) ja erityisesti sen 32 artiklan 1 kohdan b alakohdan, ottaa huomioon komission ehdotuksen, sekä katsoo seuraavaa: (1) Kolmansissa maissa suoritettavien lajikkeiden ylläpitoa koskevien tarkastusten vastaavuudesta 17 päivänä marraskuuta 1997 tehdyssä neuvoston päätöksessä 97/788/EY(3) todetaan, että tietyissä kolmansissa maissa tehdyt lajikkeiden ylläpitoa koskevat viralliset tarkastukset tarjoavat samat takeet kuin jäsenvaltioiden tekemät viralliset tarkastukset. Mainitun päätöksen voimassaolo päättyi tiettyjen kolmansien maiden osalta 30 päivänä kesäkuuta 1999, ja muiden kolmansien maiden osalta sen voimassaolo päättyy 30 päivänä kesäkuuta 2002. (2) On ilmeistä, että kolmansissa maissa päätöksen 97/788/EY mukaisesti tehtävät tarkastukset tarjoavat edelleen samat takeet kuin ne, jotka on tehty jäsenvaltioissa. (3) Päätös 97/788/EY olisi tästä syystä muutettava, ON TEHNYT TÄMÄN PÄÄTÖKSEN: 1 artikla Korvataan päätöksen 97/788/EY 3 artikla seuraavasti: " 3 artikla Tätä päätöstä sovelletaan 1 päivän heinäkuuta 1997 ja 30 päivän kesäkuuta 1999 välisenä aikana sekä 18 päivän kesäkuuta 2002 ja 30 päivän kesäkuuta 2005 välisenä aikana Korean tasavallan ja Jugoslavian liittotasavallan osalta sekä 1 päivän heinäkuuta 1997 ja 30 päivän kesäkuuta 2005 välisenä aikana liitteessä lueteltujen muiden kolmansien maiden osalta." 2 artikla Tämä päätös on osoitettu kaikille jäsenvaltioille. Tehty Luxemburgissa 18 päivänä kesäkuuta 2002. Neuvoston puolesta Puheenjohtaja F. Álvarez-Cascos Fernández (1) EYVL L 225, 12.10.1970, s. 1, direktiivi sellaisena kuin se on viimeksi muutettuna komission direktiivillä 2002/8/EY (EYVL L 37, 7.2.2002, s. 7). (2) EYVL L 225, 12.10.1970, s. 7, direktiivi sellaisena kuin se on viimeksi muutettuna direktiivillä 2002/8/EY. (3) EYVL L 322, 25.11.1997, s. 39.
Neuvoston päätös, tehty 27 päivänä kesäkuuta 2002, työntekijöiden vapaan liikkuvuuden neuvoa-antavan komitean Alankomaita edustavien varsinaisten jäsenten ja varajäsenen nimeämisestä



Virallinen lehti nro C 168 , 13/07/2002 s. 0001 - 0001



Neuvoston päätös, tehty 27 päivänä kesäkuuta 2002, työntekijöiden vapaan liikkuvuuden neuvoa-antavan komitean Alankomaita edustavien varsinaisten jäsenten ja varajäsenen nimeämisestä (2002/C 168/01) EUROOPAN UNIONIN NEUVOSTO, joka ottaa huomioon työntekijöiden vapaasta liikkuvuudesta yhteisön alueella 15 päivänä lokakuuta 1968 annetun neuvoston asetuksen (ETY) N:o 1612/68(1) ja erityisesti sen 26 ja 27 artiklan, ottaa huomioon Alankomaiden hallituksen esittämän ehdokkaiden luettelon, sekä katsoo seuraavaa: (1) Neuvosto on 7 päivänä toukokuuta 2002 tekemällään päätöksellä(2) nimennyt työntekijöiden vapaan liikkuvuuden neuvoa-antavan komitean jäsenet ja varajäsenet 7 päivästä toukokuuta 2002 alkaneeksi ja 6 päivänä toukokuuta 2004 päättyväksi toimikaudeksi Alankomaiden hallituksen edustajia lukuun ottamatta. (2) On nimettävä Alankomaita edustavat varsinaiset jäsenet ja varajäsen työntekijöiden vapaan liikkuvuuden neuvoa-antavaan komiteaan jäljellä olevaksi toimikaudeksi eli 6 päivään toukokuuta 2004, ON PÄÄTTÄNYT SEURAAVAA: 1 artikla Nimetään seuraavat henkilöt työntekijöiden vapaan liikkuvuuden neuvoa-antavan komitean varsinaisiksi jäseniksi ja varajäseneksi 24 päivänä kesäkuuta 2002 alkavaksi ja 6 päivänä toukokuuta 2004 päättyväksi toimikaudeksi: HALLITUKSEN EDUSTAJAT >TAULUKON PAIKKA> 2 artikla Tämä päätös julkaistaan tiedoksi Euroopan yhteisöjen virallisessa lehdessä. Tehty Luxemburgissa 27 päivänä kesäkuuta 2002. Neuvoston puolesta Puheenjohtaja M. Arias Cañete (1) EYVL L 257, 18.10.1968, s. 2. (2) EYVL C 119, 22.5.2002, s. 1.
2002/572/EY: Neuvoston päätös, tehty 17 päivänä joulukuuta 2001, Euroopan yhteisöjen ja niiden jäsenvaltioiden ja Puolan tasavallan välisestä assosiaatiosta tehtyyn Eurooppa-sopimukseen liittyvä, tiettyjen kalojen ja kalastustuotteiden kauppajärjestelyjen vahvistamista koskevan lisäpöytäkirjan tekemisestä



Virallinen lehti nro L 181 , 11/07/2002 s. 0014 - 0014



Neuvoston päätös, tehty 17 päivänä joulukuuta 2001, Euroopan yhteisöjen ja niiden jäsenvaltioiden ja Puolan tasavallan välisestä assosiaatiosta tehtyyn Eurooppa-sopimukseen liittyvä, tiettyjen kalojen ja kalastustuotteiden kauppajärjestelyjen vahvistamista koskevan lisäpöytäkirjan tekemisestä (2002/572/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) On suotavaa täydentää lisäpöytäkirjalla Euroopan yhteisöjen ja niiden jäsenvaltioiden ja Puolan tasavallan assosiaatiosta tehtyä Eurooppa-sopimusta(1) etuuskohteluun sovellettavien ehtojen vahvistamiseksi tiettyjen Puolan tasavallasta peräisin olevien kalojen ja kalastustuotteiden tuonnissa yhteisöön ja tiettyjen yhteisöstä peräisin olevien kalojen ja kalastustuotteiden tuonnissa Puolan tasavaltaan. (2) Sen vuoksi mainittuun Eurooppa-sopimukseen olisi lisättävä uusi tiettyjen kalojen ja kalastustuotteiden kauppajärjestelyjen vahvistamista koskeva pöytäkirja. (3) Pöytäkirja olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisöjen ja niiden jäsenvaltioiden ja Puolan tasavallan välisestä assosiaatiosta tehtyyn Eurooppa-sopimukseen liittyvä tiettyjen kalojen ja kalastustuotteiden kauppajärjestelyjen vahvistamista koskeva lisäpöytäkirja. Pöytäkirjan teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö, jolla on valtuudet allekirjoittaa pöytäkirja yhteisöä sitovasti. Tehty Brysselissä 17 päivänä joulukuuta 2001. Neuvoston puolesta Puheenjohtaja A. Neyts-Uyttebroeck (1) EYVL L 348, 31.12.1993, s. 2.
Komission päätös, annettu 8 päivänä heinäkuuta 2002, tiettyjen terästuotteiden kauppaa koskevan Euroopan hiili- ja teräsyhteisön ja Venäjän federaation hallituksen välisen sopimuksen tekemisestä (ETA:n kannalta merkityksellinen teksti) (tiedoksiannettu numerolla K(2002) 2482)



Virallinen lehti nro L 195 , 24/07/2002 s. 0054 - 0054



Komission päätös, annettu 8 päivänä heinäkuuta 2002, tiettyjen terästuotteiden kauppaa koskevan Euroopan hiili- ja teräsyhteisön ja Venäjän federaation hallituksen välisen sopimuksen tekemisestä (tiedoksiannettu numerolla K(2002) 2482) (ETA:n kannalta merkityksellinen teksti) (2002/603/EHTY) EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan ensimmäisen kohdan, ottaa huomioon neuvoa-antavan komitean lausunnon, on saanut neuvoston yksimielisen hyväksynnän, sekä katsoo seuraavaa: (1) Komissio aloitti Venäjän federaation hallituksen kanssa 19 päivänä marraskuuta 2001 tehdyn neuvoston päätöksen perusteella neuvottelut, jotka johtivat sopimukseen tiettyjen Euroopan hiili- ja teräsyhteisön soveltamisalaan kuuluvien terästuotteiden kaupasta. (2) Sopimuksessa vahvistetaan määrälliset rajoitukset tiettyjen terästuotteiden vapaaseen liikkeeseen luovuttamiselle yhteisössä vuosina 2002-2004, ON PÄÄTTÄNYT SEURAAVAA: 1 artikla 1. Hyväksytään Euroopan hiili- ja teräsyhteisön puolesta Venäjän federaation hallituksen kanssa tehty sopimus tiettyjen terästuotteiden kaupasta. 2. Sopimuksen teksti on tämän päätöksen liitteenä(1). 2 artikla Valtuutetaan kauppapolitiikasta vastaava komission jäsen tai hänen tätä tarkoitusta varten nimeämänsä henkilö allekirjoittamaan 1 artiklassa tarkoitettu sopimus Euroopan hiili- ja teräsyhteisöä sitovasti. Tehty Brysselissä 8 päivänä heinäkuuta 2002. Komission puolesta Pascal Lamy Komission jäsen (1) Ks. tämän virallisen lehden sivu 55.
Neuvoston päätös, tehty 19 päivänä heinäkuuta 2002, arkkitehtikoulutuksen neuvoa-antavan komitean kahden varsinaisen jäsenen ja yhden varajäsenen nimeämisestä



Virallinen lehti nro C 179 , 27/07/2002 s. 0010 - 0010



Neuvoston päätös, tehty 19 päivänä heinäkuuta 2002, arkkitehtikoulutuksen neuvoa-antavan komitean kahden varsinaisen jäsenen ja yhden varajäsenen nimeämisestä (2002/C 179/03) EUROOPAN YHTEISÖJEN NEUVOSTO, joka ottaa huomioon arkkitehtikoulutuksen neuvoa-antavan komitean perustamisesta 10 päivänä kesäkuuta 1985 tehdyn neuvoston päätöksen 85/385/ETY(1) ja erityisesti sen 3 ja 4 artiklan, sekä katsoo seuraavaa: neuvosto nimesi 1 päivänä maaliskuuta 2002(2) tehdyllä päätöksellään Jaime DURÓ PIFARRÉn ja Fernando RODRÍGUEZ GARCÍAn komitean varsinaisiksi jäseniksi ja Emilio LARRODERA RÍOSin komitean varajäseneksi 22 päivänä lokakuuta 2004 päättyväksi toimikaudeksi, Espanjan hallitus on nimennyt Carlos HERNÁNDEZ PEZZIn Jaime DURÓ PIFARRÉen tilalle, Mario MARTÍNEZ CHAPAn Fernando RODRÍGUEZ GARCÍAn tilalle sekä Javier GARCÍA-BELLIDO GARCÍA DE DIEGOn Emilio LARRODERA RÍOSin tilalle, ON PÄÄTTÄNYT SEURAAVAA: 1 artikla Nimetään Carlos HERNÁNDEZ PEZZI arkkitehtikoulutuksen neuvoa-antavan komitean varsinaiseksi jäseneksi Jaime DURÓ PIFARRÉn tilalle tämän jäljellä olevaksi toimikaudeksi eli 22 päivään lokakuuta 2004. 2 artikla Nimetään Mario MARTÍNEZ CHAPA arkkitehtikoulutuksen neuvoa-antavan komitean varsinaiseksi jäseneksi Fernando RODRÍGUEZ GARCÍAn tilalle tämän jäljellä olevaksi toimikaudeksi eli 22 päivään lokakuuta 2004. 3 artikla Nimetään Javier GARCÍA-BELLIDO GARCÍA DE DIEGO arkkitehtikoulutuksen neuvoa-antavan komitean varajäseneksi Emilio LARRODERA RÍOSin tilalle tämän jäljellä olevaksi toimikaudeksi eli 22 päivään lokakuuta 2004. Tehty Brysselissä 19 päivänä heinäkuuta 2002. Neuvoston puolesta Puheenjohtaja T. Pedersen (1) EYVL L 223, 21.8.1985, s. 26. (2) EYVL C 72, 21.3.2002, s. 1.
Neuvoston päätös, tehty 15 päivänä heinäkuuta 2002, Euroopan elintarviketurvallisuusviranomaisen johtokunnan jäsenten nimeämisestä



Virallinen lehti nro C 179 , 27/07/2002 s. 0009 - 0009



Neuvoston päätös, tehty 15 päivänä heinäkuuta 2002, Euroopan elintarviketurvallisuusviranomaisen johtokunnan jäsenten nimeämisestä (2002/C 179/02) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002(1) ja erityisesti sen 25 artiklan 1 kohdan, ottaa huomioon Euroopan yhteisöjen komission neuvostolle esittämän ehdokasluettelon, ottaa huomioon Euroopan parlamentin ilmaiseman kannan, sekä katsoo seuraavaa: (1) Euroopan elintarviketurvallisuusviranomaisen riippumattomuus, korkea tieteellinen taso, avoimuus ja tehokkuus on ehdottomasti taattava. Yhteistyö jäsenvaltioiden kanssa on myös välttämätöntä. (2) Ehdokkaita on arvioitu komission toimittamien asiakirjojenja Euroopan parlamentin estittämien käsitysten perusteella tavoitteena, se, että varmistetaan mahdollisimman korkea pätevyys ja alan laaja asiantuntemus esimerkiksi johtamisessa ja julkishallinnossa sekä mahdollisimman laaja maantieteellinen jakauma unionissa. (3) Neljällä jäsenistä on oltava kuluttajia ja elintarvikeketjun muita sidosryhmiä edustaviin järjestöihin liittyvää kokemusta. (4) Johtokunnan jäsenet on nimitettävä yleensä neljän vuoden pituiseksi kaudeksi; johtokunnan ensimmäinen toimikausi on kuitenkin kuusi vuotta puolella jäsenistä, ON PÄÄTTÄNYT SEURAAVAA: 1 artikla 1. Nimetään seuraavat henkilöt Euroopan elintarviketurvallisuusviranomaisen johtokunnan jäseniksi 1 päivän heinäkuuta 2002 ja 30 päivän kesäkuuta 2008 väliseksi kaudeksi: - Calabrese Giorgio - Geslain-Laneelle Catherine - Horst Matthias Ludwig(2) - Hutton Deirdre(3) - Machado João Pedro(4) - Raunemaa Pirkko Marjatta - Wall Patrick Gerard. 2. Nimetään seuraavat henkilöt Euroopan elintarviketurvallisuusviranomaisen johtokunnan jäseniksi 1 päivän heinäkuuta 2002 ja 30 päivän kesäkuuta 2006 väliseksi kaudeksi: - Assimakopoulou Angeliki - Bobek Ernst - Escribano Mora Carlos - Gaemelke Peter(5) - Sangster Bart - Slorach Stuart Alexander - Vaxelaire Roland. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 15 päivänä heinäkuuta 2002. Neuvoston puolesta Puheenjohtaja M. Fischer Boel (1) EYVL L 31, 1.2.2002, s. 1. (2) Jäsenet, joilla on kuluttajia ja elintarvikeketjun muita sidosryhmiä edustaviin järjestöihin liittyvää kokemusta. (3) Text (4) Text (5) Text